Osaka (prefektura)

Japoniako Honshu uharteko prefektura bat da. Hiriburua Osaka hiria da. 2012ko erroldaren arabera 1.897 km²-tan 8.864.228 biztanle ditu.

Historia 

Osaka prefektura 1868an sortu zen, Meiji garaiaren hasieran, Kawachi, Izumi eta Settsu antzinako probintzien lurraldean.

Geografia 

Osaka prefekturaren mugak hauek dira: iparraldean Hyōgo eta Kyoto prefekturak; ekialdean, Nara prefektura, eta hegoaldean
Wakayama. Mendebaldean Osakako Badia dago. Yodo eta Yamato ibaiek zeharkatzen dute prefektura.

Kansai nazioarteko aireportua eraiki baino lehen, Osaka zen Japoniako prefekturarik txikiena, baina aireportua uharte artifizial batean eraiki zen, eta, ondorioz, prefekturaren azalera Kagawa prefekturakoa baino handixeagoa da orain.

Prefekturaren lurraldearen % 11 natura-parke gisa babestuta dago.

Banaketa administratiboa

Hiriak 
 Hiri handienak:
 Osaka (hiriburua, 2.666.371 biztanle)
 Sakai (842,760 bizt.)
 Higashiōsaka (509.230 bizt.)
 Hirakata (406.201 bizt.)
 Toyonaka (387.269 bizt.)
 Suita (354.600 bizt.)
 Takatsuki (354.228 bit.)

 Hiri guztiak:
Osakako prefekturak 33 hiri ditu:

Herriak 
Hauek dira herriak barrutika:

Ekonomia 

Elektronikaren enpresa erraldoiak daude prefekturan, hala nola Panasonic eta Sharp. Hala ere, enpresa txiki eta ertainak dira nagusi (330.737 enpresa txiki eta ertain zeuden 2006an, hau da, prefekturako enpresen % 99,6).

Industria askotarikoa da: apartu elektrikoak, produktu kimikoak eta farmazeutikoak, industria astuna, elikagaigintza eta eraikuntza.

Garraioa 
Osakako prefekturak hiru aireportu ditu: Kansai nazioarteko aireportua, Osaka nazioarteko aireportua eta Yaoko aireportua.

Ondasun nabarmenak 
 Osakako gaztelua
 Kishiwadako gaztelua
 Shitennō-ji tenplua (Osaka)
 Myōkoku-ji tenplua (Sakai)
 Etnologiako Museo Nazionala (Osaka)
 Artearen Museo Nazionala (Osaka)
 Umeda Sky Building
 Osaka Prefekturako Gobernuaren Sakishima Eraikina
 Rinku Gate Tower
 Dōtonbori auzoa (Osaka)
 Nipponbashi auzoa (Osaka)
 Kongō-Ikoma-Kisen Parke Kuasi-Nazionala
 Meiji no Mori Minō Parke Kuasi-Nazionala

Iruditegia

Kanpo estekak 
 Osakako prefekturako webgune ofiziala (ingelesez).